Második alkalommal rendezik meg a Budapest Auto Show-t a Millenárison - Tech2.hu
Kezdőlap Technológia Autók Második alkalommal rendezik meg a Budapest Auto Show-t a Millenárison
Második alkalommal rendezik meg a Budapest Auto Show-t a Millenárison
Több új modell mutatkozik be az őszi autós rendezvényen október 26-28. között
Mindössze három héttel a Párizsi Autószalon után Magyarországon a Budapest Auto Show keretében ismerhetik meg a hazai autóvásárlók a legfrissebb modelleket. Az október 26. és 28. között megrendezett eseményen legalább kilenc márka állítja ki az újdonságait. A Millenárison 3300 négyzetméteren közel ötven autó várja az érdeklődőket, és a hagyományos kiállításokkal ellentétben a látogatók a helyszínen tesztvezetésre is regisztrálhatnak, és így rögtön ki is próbálhatják a kocsikat.
Különlegességekből várhatóan nem lesz hiány, ugyanis az Audi, a Citroën, a Honda, a Peugeot, a Renault, a Škoda, a Suzuki, a Volkswagen már biztosan elhozza a legújabb modelljeit, ráadásul a SEAT sportos négykerekűit gyűjtő új márka, a CUPRA is itt lesz először látható hazánkban.
A show részeként a szervezők számos, kicsiknek és nagyoknak szóló látogatói programmal is készülnek. A kiállítás színpadán például több élsportolóval, divattervezővel, tévés személyiséggel is találkozhatnak az érdeklődők, de hallhatnak vezetéstechnikai előadást, a Michelin jóvoltából pedig téli abroncsokkal kapcsolatos tanácsokat is. A legszerencsésebb látogatók a Budapest Auto Show mindhárom napján egy-egy teljes szett Michelin-gumiabronccsal távozhatnak.
A Budapest Auto Showról:
október 26-án, pénteken: 15.00 – 18.00,
október 27-én és 28-án: 9.00 – 18.00.
elővételben online a hu-n: 1000 Ft,
a helyszínen: 1500
A rendezvényről részleteket az alábbi linken talál: https://budapestautoshow.hu